Roti canai

Ruti canai (; ; ; )  nopo nga kawo ruti alabi kibontuk obulugu ii milo orubaan id piipiro pogun id  Asia Tenggara.Boros canai mogowit rati mamalabi id suang boros Kadazandusun. Akaanon iti sabaagi taakanon dongkosuabon, tangaadau, sosodopon, om totuong. Kasaasari nopo nga akanon miampai  teh tarik, toi ko' teh ais. koubasanan diti posurungon miampai kuah dal, parpu toi ko' kari sinamayan do hinata' bilis. 

Tumanud TasteAtlas, Ruti Canai ii mantad do Malaysia diti pointayad sabaagi taakanon ralan bobos tosonong pomogunan miampai kinoingkakato kinoyonon koiso' id suang patayad taakanon pomogunan ontok toun 2022https://www.kosmo.com.my/2022/09/30/roti-canai-makanan-jalanan-terbaik-dunia/ om ruti tosonong id winoun miampai kinoingkakato kinoyonon koiso' id suang patayad ruti pomogunan ontok toun 2023.https://www.kosmo.com.my/2023/09/10/roti-canai-dinobat-roti-terbaik-di-dunia/. Id Singapura haro kokitanai ii oruhai no do mibagal iri nopo nga ruti perata toi ko' roti prata) , Ruti perata lobi akapal om momoguno mentega ii misuai do ruti canai momoguno majerin om lobi onipis.

Etimologi
Pomogunoon boros canai id suang boros Kasazandusun id tolikud ruti nopo nga aasil mantad kowowooyoon  moncanai roti dii montok mamalabi, mangatap om moniling doh ruti. Aroh nogi poposusui boros canai id tolikud ruti diti nontodon mantad kawo dal ii gunoon miampai ruti diti, yakni "Channal". Ontok kawo ii suai, boros canai diti nokorikot mantad ngaran kakadaian Madrass] solinaid kolonial British 1800- 1957, Ngaran Chennai tuminimpuun gunoon ontok Ogos 1996 do Kerajaan India. India tu ogumu moncanai ruti diti kogumuan nontodonl mantad hilo ontok da'amot noluyudan tulun India id Malaysia. Ii pogi ii, ngaran Chennai amu relevan miampai ngaran ruti canai. 

Ruti canai id Singapura, loobi otutunan do ruti prata. Kouros-uroson ruti prata oruhai no mibagal do ruti canai .

 Variasi 
 Ruti tontolu' linongot miampai tontolu kalapas doh ruti osiling.
 Ruti sardin, linangatan sardin id suang tin miampai sos tamatus om poilihon losun ii nadadu no.
 Ruti tontolu losun, linangatan do tontolu miampai pomogunoon  losun taragang ii ogumu.
 Ruti punti, linangatan do punti ii noludtak.
 Ruti bom nogi nga lohowon do ruti boom, kawo ruti canai ii winonsoi irad bontuk tokoro om lobi akapal mantad ruticanai. Adunan doh om karaaralano pamalawadan om canai, nopo nga miagal do ruti canai.
 Ruti planta, linangatann miampai marjerin ii ogumu. Pomogunoon ngaran Planta id tolikud nopo nga iso jenama marjerin ii popular id Malaysia, tu ii momoguno nopo nga tulun Malaysia.
 Ruti petak, toi ko' ruti canai tootopot, pomogunoon ngaran diti okon no ko mibagal poinggonop pomogunoon  diti nga Oguno iti montok piipiro tulun Malaysia tu mimang ruti canai ii kawawagu ginuno om noonsok. Kogumuon ruti canai (kibontuk obulugu), nopongo no do naansak mantad om atantu do polosuon kawagu nung aroh momoli.
 Ruti banjir, nopo nga ruti canai ii noputul mantad songokoro-koro, om linangatan kuah dal toi ko' kuah kari ii ogumu. Sambal atantu do kuaan tokuri.

Intangan nogi

 Ruti
 Garai mamak

Rujukan

 Pautan luar 

 Roti Prata Video Recipe
 Roti Prata , Singapore Infopedia, National Library Board, Singapore

Kategori:Masakan Brunei
Kategori:Masakan Malaysia
Kategori:Masakan Indonesia
Kategori:Masakan Singapura
Kategori:Masakan India
Kategori:Roti India
Kategori:Roti leper
Kategori:Roti Tanpa Yis
Kategori:Makanan sarapan